Դեննի Բոյլ

Դանիել (Դեննի) Բոյլ (, ), բրիտանացի կինոռեժիսոր և պրոդյուսեր, ով համաշխարհային ճանաչում է ստացել «Ասեղի վրա» ֆիլմով։

Կենսագրություն 
Դեննի Բոյլը ծնվել է 1956 թվականի հոկտեմբերի 20–ին Մանչեստր քաղաքում (Անգլիա) կաթոլիկների ընտանիքում։ Դեռահաս տարիքում այցելել է եկեղեցական դպրոց, նրա ընտանիքը կարծում էր, որ Դեննին դառնալու է քահանա։ Բայց 13 տարեկան հասակում, լսելով քահանայի խորհուրդը, նա որոշում է չընդունվել ճեմարան։ Ավարտել է Ուելսի  Բանգոր համալսարանը։

Կարիերան սկսել է աշխատելով թատրոնում։ 1982–ից մինչև 1985 թվականներն աշխատել է Արքայական պալատական թատրոնում որպես արտ–տնօրեն, և հաջորդ երկու տարիներին՝ տնօրենի տեղակալ։

1980–ական թվականներին Բոյլը կարիերան շարունակել է հեռուստատեսությունում։ Քոլին Դեքսթերի վեպի հիման վրա նկարահանված՝ «Ինսպեկտոր Մորս» սերիալի երկու դրվագների ռեժիսորն է եղել։

Ռեժիսուրական առաջնելույթը դարձել է «Ոչ խորը գերեզման» ֆիլմի թրիլերը։ Ֆիլմը քննադատների կողմից ստացել է դրական արձագանքներ և ունեցել է կոմերցիոն հաջողություններ։ Մեծ հաջողություններ է ունեցել Բոյլի հաջորդ ֆիլմը՝ «Ասեղի վրա»։ «Կյանքը սովորականից վատ է» ոչ շատ հաջողակ ֆիլմից հետո Բոյլին վստահվել է նկարահանել «Լողափ» ֆիլմը, որտեղ գլխավոր դերում էր՝ փառքի կիզակետում գտնվող Լեոնարդո ԴիԿապրիոն։ Չնայած մեծ ակնկալիքներին, 50 միլիոն բյուջե ունեցող ֆիլմը բավականին սառն ընդունվեց և համեմատաբար համեստ եկամուտ հավաքեց։

Բոյլի հաջորդ նախագիծը դարձել է ցածր բյուջեով «28 օր անց» սարսափ ֆիլմը, սցենարը գրել է «Լողափ» ֆիլմի սցենարիստ Ալեքս Գարլենդը։ Դրամարկղային գանձումը գերազանցել է բյուջեն 10 անգամ, իսկ ֆիլմը ստացել է մեծ քանակությամբ դրական արձագանքներ։ 2007 թվականին որպես շարունակություն դուրս է եկել «28 շաբաթ անց» ֆիլմը, որի ռեժիսորը դարձել է իսպանացի Խուան Կառլոս Ֆրեսնադիլոն, իսկ Բոյլը հանդես է եկել որպես գործադիր պրոդյուսեր։

«28 օր անց» ֆիլմից հետո հաջորդ քրեական կատակերգությունը «Միլիոններ» ֆիլմն է, և ֆանտաստիկ «Արևի լույս» ֆիլմը՝ Կիլիան Մերֆիի և Ռոուզ Բիրնի մասնակցությամբ։

Բոյլին համաշխարհային ճանաչում բերեց նրա հաջորդ՝ Միլիոնատերը ետնախորշից ֆիլմը, որը ստացել է «Օսկար» մրցանակը որպես 2008 թվականի լավագույն ֆիլմ։ 
 
2010 թվականի վերջին ցուցադրվել է Բոյլի հաջորդ ֆիլմը՝ «127 ժամ», որը հիմնված է իրական իրադարձությունների վրա (գլխավոր դերում՝ Ջեյմս Ֆրանկո)։

2011 թվականից սկսած, Ազգային արքունական թատրոնի բեմում կազմակերպվել է «Ֆրանկենշտեյն» ներկայացման պրեմիերան․, Բենեդիկտ Քամբերբեչի և գլխավոր դերում Ջոննի Լի Միլլորի հետ։ Ներկայացումը ունեցել հսկա հաջողություն և քննադատական ճանաչում։ Հետագայում Ներկայացումը ցուցադրվել է ամբողջ աշխարհի կինոթատրոններում, որպես National Theatre Live նախագծի մի մաս։

2012 թվականին Բոյլը կազմակերպել է Լոնդոնում կայացած ամառային օլիմպիական խաղերի բացման արարողությունը։ Նրա աշխատանքը ստացել է առավելապես հիացական գնահատականներ։

Դերասաններ, որոնք նկարահանվել են ռեժիսորի մի քանի ֆիլմերում 
Էվան ՄաքԳրեգոր՝ «Ոչ խորը գերեզման», «Ասեղի վրա», «Կյանքը սովորականից վատ է»
Ռոբերտ Կարլայլ՝ «Ասեղի վրա», «Լողափ», «Ասեղի վրա 2»
Կիլիան Մերֆի՝ «28 օր անց», «Արևի լույս»

Ֆիլմագրություն 

1986 — 1993 — Սցենարը՝սերիալ (ռեժիսոր)
1987 — 2000 — Ինսպեկտոր Մոսս՝ սերիալ (ռեժիսոր)
1999 — Սիրո եռանկյունին՝ կարճամետրաժ (ռեժիսոր)
2011 — Ֆրանկենշտեյն՝ ներկայացում (ռեժիսոր)
2012 — Կողք կողքի՝ վավերագրական (դերասան)
2018 - Trust (U.S. TV series) - փոքր-սերիալ (ռեժիսոր)

Մրցանակներ և անվանակոչություններ 
1994 «Արծաթե խեցի» մրցանակը շնորհվել է Սան Սեբաստիանի կինոփառատոնում լավագույն ռեժիսուրայի համար, ֆիլմ՝ «Ոչ խորը գերեզմանը»։
1995 Բրիտանական կինոյի և հեռուստատեսային արվեստի մրցանակ՝ «Ոչ խորը գերեզմանը» ֆիլմի համար։
1996 «Ոսկե ասեղ» մրցանակը Սիեթլի Միջազգային կինոփառատոնում լավագույն ռեժիսուրայի համար, ֆիլմ՝ «Ասեղի վրա»։
1997 Բրիտանական կինոյի և հեռուստատեսային արվեստի շոտլանդական մրցանակը՝ «Ասեղի վրա» ֆիլմի համար։
2008 Ամերիկյան Ոսկե գլոբուս մրցանակը լավագույն ռեժիսուրայի համար՝ Միլիոնատերը ետնախորշից ֆիլմ։
2009 Բրիտանական կինոյի և հեռուստատեսային արվեստի մրցանակը Միլիոնատերը ետնախորշից լավագույն ֆիլմի համար։
2009 «Օսկարի» լավագույն ֆիլմ 2008 թվական՝ Միլիոնատերը ետնախորշից։

Անվանակարգ 
1996 Բրիտանական կինոյի և հեռուստատեսային արվեստի Ալեքսանդր Կորդ մրցանակը «Ասեղի վրա» ֆիլմի համար։
1996 «էմպերիա» մրցանակը լավագույն ռեժիսուրայի համար՝ «Ոչ խորը գերեզմանը» ֆիլմ։
1997 «էմպերիա» լավագույն ռեժիսուրայի համար, ֆիլմ՝ «Ասեղի վրա»։
2000 Բեռլինի կինոփառատոնի մրցանակը «Լողափ» ֆիլմի համար

Ծանոթագրություններ

Արտաքին հղումներ 
 Dannyboyle.online.fr Ոչ պաշտոնական կայք

BAFTA մրցանակի դափնեկիրներ
«Ոսկե գլոբուս» մրցանակի դափնեկիրներ
Անգլիացի աթեիստներ
Բրիտանացի պրոդյուսերներ
Բրիտանացի կինոպրոդյուսերներ
Լավագույն ռեժիսոր Օսկարի մրցանակակիրներ